
1  hema  Dissertationis  Cardiopalmus  est, 
morbus  gravis,  et  periculosus,  tam  ob  vis¬ 
ceris  adfecti  nobilitatem,  quam  ob  multifa¬ 
rias  ,  easque  saepissime  abditas  causas.  Quae 
ex  anatome  et  physiologia  ad  intelligendam 
penitius  eiusdem  indolem  faciunt,  studio 
omisi,  utpote  in  Senacii,  Halleri  et 
Soemm  eringii  immortalibus  scriptis  ad- 
curatissime  exposita.  Quae  viri  in  arte  me¬ 
dica  clari  de  hoc  objecto  scripsere,  eorum- 
que  opera  in  textu  opusculi  adferam ,  ut  qui 
de  h  oc  malo  penitiorem  notitiam  compara¬ 
re  cupiunt,  eorum  consilio  uti  valeant. 

Quam  difficilis  autem  non  raro  mali  hu¬ 
ius  ab  aliis  pectoris  morbis ,  e.  g.  ab  asth¬ 
mate,  a  hydrope  thoracis  ,  a  cordis  poly¬ 
pis  diagnosis  sit ,  Wichmann  *)  egregie 
exposuit. 


*)  Jdeen  zur  Diaguostik, 


Qui  bene  distingvit  bene 
medebitur, 


€ 


Articulus  I. 

•  *  ■  •  »  •  ;  .  ■  .  N  ■  =  !  * 

De  Pulsatione  thoracica  in  genere. 

Sub  bac  intelligimus  motum  supra  Diaphragma 
pulsantem ,  praeprimis  aegro  perceptibilem ,  sum¬ 
me  molestum ,  imo  dolorifieum  (Pleurodyne  pulsa- 
iilis),  persaepe  a  medico  quoque  animadvertendum, 
si  manum  thoraci  superimponat.,  crebro  tam  vehe¬ 
mentem,  ut  e  longinquo  videri,  auribusque  per¬ 
cipi  possit* 

Pulsatio  cardiaca.  Morus  perceptibilis  in- 
normalis  cordis ,  plus  minusve  in  pulsu  quoque  ani¬ 
madvertendus.  Locus  eius ,  uti  et  inamoenae  sensa¬ 
tionis  semper  regio  cordis  est.  Ope  Stethoscopi 
murmur,  et  intensitas  vibrationum  cordis  vix  non 
semper  aucta.  Pulsatio  cordis  sympathica  e  causis 
transitoriis ,  saepissime  claris  ex  affectione  systema¬ 
tis  sangviferi,  aut  nervosi  exorta,  vivida  quidem  non- 
quam  est,'ast  haud  tempestuosa,  raro  irregularis, 
potissimum  genuina,  sine  sensu  peculiari  inamoeno, 
adminimum  absque  anxietate ;  pulsui  eorrespondet 
aequae  abnormi ,  qui  nihilominus  e  toto  aut  saltem 
aliquantulum  naturalis  manet,  cum  causa  evanet, 
quin  a  peculiari  loco  dependeat,  aut  periodice  re¬ 
vertatur*  Apex  cordis  ,  uti  cons  velim ,  latus  sini- 

strum  ferit  in  regione  costae  quintae  et  sextae» 
Pulsatio  cordis  mechanica ,  seu  localis  a  causis  de¬ 
pendet  localibus,  et  saepe  sensationes  excitat  ina¬ 
moenas,  anxias,  imo  dolorificas,  facile  innormalis 
evadit,  nonnunquam  impetuosa,  continens,  aut  re¬ 
vertens,  neque  semper  pulsui  respondens ,  et  saepe 
in  alio  loco  perceptibilis,  quin  palpitatio  cordis  ge¬ 
nuina  esse  desinat;  locomotiones  peculiares  eandem 
excitant,  exacerbant  ,  aliae  mitigant,  imo  penitus 
tollunt»  In  inflammationibus  consvetim,  dolore  iun- 
gitur  perspicue  perceptibili,  sub  spasmis  celeriter  se 
insinuat,  et  evanet,  in  morbis  chronicis  periodice 
recurrit.  In  malis  cordis,  in  quibus  motus  cordis  in 
genere  abnormis  est ,  sensatione  copulatur  peculiari 
summe  inamoena,  in  invasionibus  anxietas  cordis, 
et  coarctatio  eius  sunt  comites ;  saepe  continens 
est,  licet  non  eadem  vehementia,  quiete  remittens 
aut  plane  evanescens,  per  motus  violentos  iram, 
potulenta  spirituosa ,  concubitum  exacerbanda.  Sae-» 
pius  periodice  recurrere  consvevit,  duratque  per 
horam  et  plures,  imo  dies.  In  passionibus  aortae 
thoracicae  repetit  pulsus  abnormis  cordis  et  arteria- 
rum  ictu  8,  12,  15,  prouti  obstaculum  prope,  aut 
remotum  est.  Caetera  mala  palpitationem  cordis  in¬ 
ducentia  anxietate  destituuntur,  et  si  examini  sub- 
iiciantur  strictiori,  produnt  se,  antequam  cor  in  ac¬ 
tionem  abnormem  inducant,  characteribus  peculia¬ 
ribus,  malis  pulmonum  e.  g.  Dyspnoea  vera,  ma¬ 
lis  abdominalibus  e.  g.  digestione  turbata ;  posterio¬ 
ra  pressione  ad  aortam  abdominalem  turbant  pul¬ 
sum  cordis  et  arteriarum,  qui  tarde,  potissimum 
quovis  ictu  20 — 50  revertitur. 


MAM  y  MW 

Pulsus  cordis  palpitans.  Palpitatio  cordis. 


Auctus  solummodo  pulsus  cordis  normalis,  aut 
temporis  vel  ordinis  respectu  innormalis,  ita  ut  non 
raro  costae  in  ambitu  non  contemnendo  attollantur* 
Nonnunquam  ictus  unicus ,  aut  plures  valde  aucti 
sunt,  qui  post  interruptionem  pulsus  cordis  momen¬ 
taneam  cum  ictibus  normalibus  repetunt. 

Momentanea  haec  interruptio ,  et  motus  eam 
excipiens  violentus,  aegro  perceptibilis,  pulsui  quo¬ 
que  communicatur. 

Pulsus  cordis  trepidans ,  Trepidatio  cordis , 
Qardiopalmus, 

*  *  ''  :  '  f  *  * 

Hoc  in  casu  forma  cordis  cumprimis  a  norma 
deflectit,  cum  Abnormitate  respectu  roboris  et  or¬ 
dinis.  Nequaquam  pulsatio  cordis  est,  verum  cor  ab 
uno  ad  aliud  movetur  latus  sine  omni  lege ,  fluctuat, 
unduiat,  vibrat  (vibratio  cordis)  Abnormes  ebulli¬ 
tioni  persimiles  hi  motus  in  malis  cordis  haud  raro 
obveniunt ,  cumprimis  in  aetate  provectiori.  Pulsus, 
cordis  interdum  penitus  silent,  aut  imperceptibiles 
fiunt,  saepe  nimis  tardi,  tandem  et  evanent  (asphy¬ 
xia  cordis)  et.  in  tumultum  mutantur  dictu  difficilem. 
Interruptio  haec  pulsationis  cordis,  qua  durante  pul¬ 
sus  quoque  intermittit,  ab  aegro  clare  percipitur. 
Interdum  murmur  quoddam ,  strepitusye ,  aut  stri»; 
dor  sub  omni  systole  cordis  percipitur  (stridor  cor¬ 
dis) ,  nonnunquam  et  pulsui  communicatur,  et  mur  • 
muri  blandientis  catti  per  quam  similis  est.  Autquocj 
saepius  contingit,  parvae  nimis,  ast  velociter  se 
excipientes  irregulares  animadvertuntur  contractio^ 
nes,  et  remissiones  cordis  (tremor  copdis,  Cardiq^ 

tromos)  quod  non  in  malis  cordis  solummodo  eve- 
nit ,  verum  etiam  transitorie  per  irritamenta  violen¬ 
ta  generalia  corporis,  quibus  cor  exhaustioni  proxi- 
mum  redditur,  et  perceptionem  summe  inamoenam 
gignit,  provocari  selet* 

Pulsus  pectoralis. 

—  ’  r 

Hic  non  in  motu  cordis  consistit,  differt  a  pal¬ 
pitatione  cordis ,  nec  in  regione  cordis ,  verum  non 
raro  procul  a  corde,  nonnunquam  cum  palpitatione 
cordis  junctus,  animadvertitur,  tuncque  duplex  si¬ 
stit  malum»  In  aneurysmate  aortae  pulsus  veri  no¬ 
minis  est,  in  tumoribus  vero  cordi,  et  aortae  proxi¬ 
me  iacentibus  ictus  solum  communicatus ;  in  con¬ 
cretione  pericardii  cum  corde ,  et  diaphragmate  con¬ 
cussio  violenta  est ,  imprimis  in  scrobiculo  cordis , 
e  conamine  cordis  se  movendi ,  et  exorto  inde  mo¬ 
tu  diaphragmatis  composita.  Pulsatio  haec  a  corde 
quidem  dependet,  ast  haud  immediate.  —  Motus 
irregulares,  cito  orti,  et  evanescentes  nullam  cum 
pulsu  harmoniam  ineuntes,  quin  a  corde  depende¬ 
ant,  sunt  ii,  qui  a  spasmis  e.  g.  pleurae  oriuntur, 
et  pulsu  spastico,  aut  urina  spastica  se  manifestant» 
Et  abscessus  pulsationi  gignendae  saepius  compos 
.est ,  verum  tam  dolor ,  quam  decursus  rapidus ,  uti 
et  effectus  tristes  hunc  casum  produnt. 

'  7  ■  U  }  '  '  -  v'  '  •■■■■'  *  .  t< 

Pulsatio  collaris. 

Consvetim  haec  pulsatio  arterialis  est,  et  quidem 
aut  pulsatio  carotidum  aucta,  praeprimis  in  parle 
colli  superiori  et  media  animadvertenda  ,  iisdem 
causis ,  ac  palpitatio  cordis  praecipue  perruentem 


mersus  caput  sangvinem,  excitanda;  aut  e  tumore 
occulto  quodam  arteriam  praemente ,  vel  aneurys- 
mate  oriunda.  Persaepe  venae  iugulares  cum  aut  si¬ 
ne  tumore  edunt  motus  debiles,  nec  fortiter  vibran¬ 
tes,  tremori  similes.  Motus  a  spasmis,  subsultu ten¬ 
dinum,  abscessu  progeniti  facile  distingvitur.  Pul¬ 
satio  spastica  musculorum  colli  saepe  prodromum 
sistit  paroxysmi  hysterici. 


Articulus  II. 

Causae  palpitationis  cordis  in  genere. 

Varias  palpitationis  cordis  causas  in  universum 
II  lus t.  Frank.  *)  contemplatus  est.  „ Varia,  ait, 
ad  cordis  hos  motus  morbosos  contribuunt,  que  vel 
hoc  ipso  in  viscere  vel  in  vasis  et  partibus  vici- 
nis  »  vel  in  locis  remotis ,  ob  nervos  affines  con- 
sensu  majore  instructis  quaerenda  fsnnt,  Ubi  sangnis 
cordis  atriis  ,  ventriculis  advectus ,  vel  istorum  ob 
vitia  organica,  et  fibrarum  muscularium  sensibili- 
tatem ,  irritabilitatem  aut  nimiam  aut  justo  minorem 
—  ob  conjunctum  aneurisma  —  ob  indolem  callo¬ 
sam  aut  osseam  —  ob  vulnus,  phlogosin  —  absces¬ 
sum,  ulcus,  aut  suscipi  aut  moderata  contractione 
expelli  omnis  non  potest  —  ubi  corpus  peregrinum, 
polyposa,  fungosa ,  ossea,  calculosa  concretio  ad 
contractionem  continuo  cor  stimulat —  ubi  valvulae 
coi  dis ,  ob  contractam  rigiditatem ,  duritiem  aut  fer§ 

Pe  curandis  homiiimn  morbis  Epitom. 

penitus  connivent,  aut  ad  latera  reflexae,  contrac¬ 
tae,  aut  a  corde  solutae,  vel  sanguinis  e  corde  exi¬ 
tum  vel  refluentem  ex  arteria  pulmonali,  aorta  eruo- 
rem  a  corde  non  satis  avertunt,*  ubi  serum,  humor 
puriformis  ,  purulentus  ,  iehorosus  ,  sangnis  ipse 
pericardio  inclurus,  tam  mole,  quam  indole  per¬ 
versa  ,  continuo  nobilissimam  hanc  partem  laces¬ 
sunt  ;  —  ubi  eruor  in  dextro  ventriculo  per  substan¬ 
tiam  pulmonum ,  obstaculo  quocunque,  mechanico, 
spasmodico,  praeclusam  expelli  non  potest;  ubi  ma¬ 
gna  arteria,  vel  rami  istius  majores,  aut  tunicarum 
ex  vitio  arctiores,  aut  polypis,  tumoribus  oppleti , 
aut  exterius  compressi  irruenti  obicem  cruori  ponunt ; 
vel  praeter  modum  dilatati,  vel  in  osseam  substan¬ 
tiam  mutati,  sanguinem  susceptum  propellere  recu¬ 
sant;  —  ubi  major  in  partibus  remotis,  in  abdomi¬ 
nis  praecipue  Visceribus,  a  vermibus,  saburali, 
venenosa  materia,  vel  a  spasmis  ac  flatibus  ven¬ 
triculo,  intestinis  detentis;  vela  miasmate,  contagio, 
irritatio  cordis  nervos  in  mutuos  consensus  rapit  — 
his  omnibus  in  casibus  oportet  motum  sanguinis  per 
cordis  cava  ,  et  ex  istis  per  vasa  pulmonum  et  cor¬ 
poris  universi  non  parum  turbari* 

In  tantos  vero  motus  cor  ipsum  sub  his  obsta¬ 
culis,  aut  stimulis  excitatur,  ut  ejus  palpitatio, 
^/il}  patio,  pectore  tam  nudo,  quam  vestibus  et 
^tragulis  ob recto ,  oculis  non  modo  tactuque  distin¬ 
gui;  sed  et  piures  interdum  ad  passus,  ac  ipsis  prae 
foribus,  thoracis,  quasi  a  malleo  intus  percussi, 
sonitus  audiri  bene  queat.A  vi  cordis  hunc  in  morem 
convulsi ,  ac  suis  in  vicinum  thoracem  vibrationibus 
^onfinuo  agitaretis,  eostae  sua  ex  sede  expulsae,  aut 

sternum  cum  illis  in  tumorem  extrorsum  elevatum, 
aut  haec  ossea  pectoris  repagula ,  ut  super  incude 
metallum,  extenuari,  ac  demum  diffringi  conspecta 
sunt.  Tantas  nos  quoque  in  homine,  cui  omne  arte¬ 
riarum  venarumque  systema  inflammatum  erat , 
cordis  vibrationes  observavimus,  ut  regio  iliaca  si¬ 
nistra  eadem,  qua  pectus,  vehementia  in  altum  sub 
quovis  cordis  ictu  exurgeret,  nec  tactum  aeger  in  si* 
nistra  thoracis  ac  abdominis  parte,  sine  summo  do¬ 
lore  perferret.  In  pluribus  aegrotis  ex  sola  cordis 
'  arteriarumque  vibratione  insigni  aC  prorsus  rebelli 
vasorum  in  cordis  viciniis  phlogosin  praedicare ,  et 
praesentem  in  cadaveribus  ostendere  potuimus#” 


•  ?  * » ‘\ 

Articulus  III. 

Peculiatis  causarum  quarundam  consideratio . 

Praemissa  generali  hac  causarum  expositione , 
quasdam  illarum  peculiariter  juvat  perpendere. 

Duplex  autem  causarum  genus  spectandum  est, 
quarum  alia  ad  universam  corporis  constitutionem, 
eamque  vel  hy  p  er  s  th  e  n  i  c  a  m  ,  vel  astheni¬ 
cam  pertinent;  alia  autem  in  variis  corporis  huma¬ 
ni  organis  privatam  sedem  figunt. 


Articulus  IV. 

Causae  hypersthenicae. 

<*»  ?  , 

i 

Febrem,  aut  corporis  constitutionem  hyper- 
sthenicam  non  raro  palpitationum  cordis  causam  esse , 

observatio  docuit  In  schola  clinica  Vindobonensi 
ceb  Sto  11  *])  medicinae  studiosum  validissimis  cor-* 
dis  palpitationibus  laborantem,  utaneurismatis  vitium 
subesse  omnes  crederent,  venae  sectionibus  et  an- 
tiphlogistico  apparatu  persanavit :  similem’  easum 
Sch  enkius  **)  narrat. 

Huc  quoque  palpitatio  ex  vera  plethora  ortum 
ducens  referenda  est.  Zacutus  Lusitanus ***) 
exemplum  habet  viri,  qui  singulis  exacte  armis  cor¬ 
dis  palpitationibus  corripiebatur,  a  plethora  ortis, 
et  sanguinis  missione  sanatis. 

In  robustis ,  sani  cruoris  copia  abundantibus 
hominibus  ,  accedente  praesertim  nocente  aliqua  po~ 
ientia,  quae  sanguinem  ad  pulmones  fortius  compel¬ 
lit,  frequens  cordis  palpitatio  est.  In  venatoribus, 
duris  laboribus  exercitatis ,  Senae  ****)  id,  vitium 
non  raro  vidit  —  Monendum  tamen  est  nonnunquam 
plethoram  ad  vasa  tantummodo  cor  quoque  ad 
palpitationes  posse  concitare ,  in  quam  rem  Illustris 
Erank  sequentia  animadvertit:  „Non  satis  acute 
auctores  ,  in  ea ,  quam  ad  vasa  dixerunt ,  ple- 
thora,  ad  solum  vasorum  diametrum,  et  capacita¬ 
tem,  sanguini  ferendo  imparem,  hydraulicis  modo 
legibus  innixi  spexerunt ,  nec  etenim  sola  vasorum 
tanta  est  elasticitas,  ut  cruoris  quantitati  moderatae, 
tum  quieto,  tum  exercitate  in  homine  capiendae  sit 
impar;  sed  maximum  in  vasorum  sensibilitate 
morbosa  est  positum  rerum  momentum ;  sub  qua 

*)  E  y  e  r  e  l  Sylloge  Observationum, 

**)  Observat. 

■***)  Praxis  medica. 

****)  Traite  du  Coeur,, 

scilicet,  ut  in  teneris  et  chloroticis  puellis,  in  ju¬ 
venibus  delicatulis  ,  et  litteratis  in  hominibus  videre 
est,  cum  solitis  ex  utero,  naribus,  aut  venis  ani 
forsitan  profluviis  cruentis ,  tempore  exiguo  privan¬ 
tur,  aut  corpore  vel  animo  quidquam  commoven¬ 
tur  ,  mox  singula  plethorae,  qua  certe  non  la¬ 
borant,  symptomata  pulsusque  duros  ac  plenos, 
febrem  inflammatoriam  mentientes  manifestant.” 


Articulus  V. 

Causae  asthenicae . 

At  frequentior  longe  corporum  ea  occurrit  con¬ 
ditio,  quae  ab  debilitatem  vere  universalem  cor  in 
palpitationes  proclive  reddit:  Videmus  id  luculen¬ 
ter  in  scorbuticis,  in  puellis  chlorosi  affectis,  seu  fe¬ 
bris  simul  adsit,  seu  in  longum  trahatur  morbus; 
in  asthenicis  febribus  frequens  leipothymia  et  cor¬ 
dis  palpitatio.  Immo  in  intermittentibus  febribus  mo¬ 
lestum  subinde  id  symtoma  occurrit.  Ab  universali 
systematis  nervosi  debilitate  magnas  in  corpore  func¬ 
tionum  turbas,  abnormesque  motus  oriri,  in  hypo- 
chondriasi,  et  hysterico  foeminarum  morbo  quoti¬ 
die  conspicitur;  ut  non  mirum  sit,  tales  aegros  cor¬ 
dis  palpitationem  frequenter  lamentari.  Summum 
est  in  homines  ita  dispositos  pathematum  animi, 
irae,  terroris,  metus,  zelotypiae,  delusi  amoris, ip- 
sumque  gaudii  imperium ,  ut  repente  cor  palpitet , 
et  totum  corpus  rigescat  aut  convellatur. 

Evacuationes  nimiae,  seu  sanquineae,  seu  se¬ 
rosae  ,  maximae  autem  immoderatus  coitus  obdebi- 

r  litatum  inde  systema  nervosum,  cordis  palpitationes 
excitant.  Platerus *  *)  narrat  de  viro  quodam:  „in 
veneris  actu  sibi  statim  supervenire  solere  palpita¬ 
tionem  mihi  quidam  fassus  est,  ab  eoque  adeo  se 
angi,  ut  nisi  desisteret,  suffocaretur,  id  quod  et 
tandem  illi  accidit*” 

Ob  eandem  forte  rationem ,  corporis  universi 
debilitatem  palpitatio  cordis  oriri  solet,  si  chronica 
ulcera  repente  consolidantur  **)  ab  exanthematibus 
retropressis  ***;  aut  aliis  etiam  Cutaneis  morbis.****) 

Articulus  VI* 

Causae  „  quae  in  singularibus  c,  h.  organis  sedem 
habent  —  in  corde . 

Expositis ,  quae  ab  universali  corporis  morbo¬ 
sa  conditione  pendent ,  jam  eas  contemplabimur  cau¬ 
sas  ,  quae  in  singulis  partibus,  atque  primo  quidem 
quae  in  ipso  corde  occurrunt.  Cor  ipsum  ,  nobilis¬ 
simum  hoc  viscus,  inflammari  posse,  et  analogia  et 
experientia  docuerunt  t). 

Plerumque  cordis  superficiem  phlogosis  occu¬ 
pat;  soepe  pericardium  simul  inflammatum  est;  at¬ 
tamen  ipsam  etiam  cordis  compagem  inflammatio 
corripit.  In  plaga  inflammata  major  sanguiferorum 

»*•  i  .  K 

*)  Observat,  med. 

*♦)  Zacut  Lusitanus  L.  c.  Libr.  VIII.  obs.  31. 

***)  Ab  herpete  in  Pessavin  nouv.  Tr.  des  Vapeurs. 

****)  A  morbillis  in  uovis  Coment.  Edinburg,  IV.  Decas.  <— > 
Fischer  a  plica  poionica  in  Chirurg,  med.  Abhandl. 

'j’)  D.  Berger  Diss.  de  inflammat,  cordis.  Vittenberg  1717* 

vasorum  copia  solet  comparere,  quam  in  sanitatis 
statu  ;  quandoque  etiam  ab  extravasato  sanquine  quae¬ 
dam  rpaculae  supersunt*  pericardium  cordi  adhae¬ 
ret,  ipsum  pseudomembrana  obducitur  ;  humor  pu- 
riformis  in  pericardio  et  superficie  cordis  aspera  — 
Varia  huic  morbo  symtomata  comitantur,  inter  quae 
palpitatio  cordis  indivulsa  comes  est.  Rem  hanc 
egregio ,  et ,  uti  meretur ,  satis  noto  exemplo  111. 
Frank  *)  dilucidat  in  asserti  sequentis  verificatio- 
nem!  Nimirum  „quotieseunque  absente  quidem  al¬ 
terius  in  pectore  morbi  suspicione,  anxietas  major, 
dolor  ad  cordis  regionem,  palpitat  io  ac  vibratio 
cordis,  pulsus  inaequalis,  frequentissimus ,  leipo- 
thymiae  ,  aut  simul  apparent,  aut  inter  haec  pulsa¬ 
tio  cordis  cumleipothym ia  advertuntur  ,  aut  non  nisi 
unum  ex  his  deesse  videtur  ;  tunc  probabilius  de  prae¬ 
sente  aut  cordis  aut  vasorum  majorum  aut  pericardii 
inflammatione  argumentum  habetur.” 

Uti  aliarum  partium,  quas  inflammatio  tenuit, 
suppuratio  et  ulcera,  ita  etiam  praegressa  cordis 
phlogosi  suppuratio  et  exulceratio  insequi  solent* 
Boerhaviusin  homine  febre  acuta,  sanquinis  spu¬ 
to  et  pectoris  oppressione  affecto  post  mortem  cor 
fere  totum  suppuratione  consumptum  invenit.  V  a  n 
Doevern^)  exemplum  aegri  narrat,  qui  valida  op- 
,  pressione  pectoris,  assidua  cordis  palpitatione,  et 
pulsu  intermittente  affectus  obiit;  instituta  sectione 
cadaveris  cor  inflammatum  ac  suppuratum  ;  in  peri¬ 
cardio  ultra  duas  libras  aquosi ,  et  purulenti  laticis* 

f  1 

- - 

*)  Epitome  I.  II.  p.  175. 

Specimen  observationum. 

Gcnnada  *)  in  foeminae  quae  per  octodecim  men¬ 
ses  palpitatione  cordis ,  oppressione  pectoris,  et  lei- 
pothymiis  laborabat,  tandernque  leipothymia  mo. 
riebatur,  cadavere  ulcus  ultra  pollicem  longum  et 
profundum  ,  universam  substantiam  cordis  muscula» 
rem  exedens  invenit* 

Articulus  VII* 

Vitia  cordis  o  r  g  anic  a. 

Multifaria  cordis  organica  vitia  circuitum  san- 
quinis  plurimum  turbare ,  ex  anatomica  structurae 
cordis  cognitione  patet*  Huc  pertinent  potissimum 
enormis  cordis  magnitudo,  nimia  illius  expansio, 
a  causa  morbosa  vel  mechanica  ,  vel  spastica. 

V 

Ad  causas  mechanicas  referri  debent: 

i*  Aortae  coarctatio,  cujus  exemplum  Morgag- 
nius  **)  exhibet* 

2,  Nimia  Aortae  dilatatio,  praesente  quo  vitio  cor 
plerumque  valde  dilatatum  deprehenditur  ***) 

3*  Ossificatio  aortae  et  valvularum  semilunarium 
Morgagni*  ****) 

4.  Ossificatio  arteriae  pulmonalis.  *{•) 

5.  Cor  cum  pericardio  concretum»  .*{••{•) 

6*  Hydrops  thoracis  et  pericardii.  Mulier  sexa- 
ginta  annorum  pectoris  oppressione  laborabat* 

*)  Weigels  Italienische  medicinische  Bibliothek  Baad  3-.  1.  St* 

**)  De  sedibus  et  causis  morborum  Ep.  18, 

’**)  ibidem, 

L.  c. 

-{*)  L  e. 

it)  L.  c. 

validaque  cordis  palpitatione;  tandem  hydropi¬ 
ca  periit*  In  cadavere  magna  aquarum  copia  in 
abdomine  ;  pericardium  aqua  repletum,  et  cor 
praegrande.  *)  In  hydrope  pericardii  moles  mag¬ 
na  plerumque  cordis  est. 

7.  Magna  copia  adipis  opprimens  cor.  Ast  et 
spasmodicae  systematis  nervosi  affectiones  eos¬ 
dem  effectus  possunt  peroducer  ***)  Harvey 
in  hominibus  ad  iram  proclivibus  cor  plerum¬ 
que  praegrande  ,  valideque  dilatatum  deprehen¬ 
dit.  Immo  a  terrore ,  ab  ira  cor  ruptum  esse 
legitur  ****). 

Omnia  haec  seu  mechanica,  seu  spastica  impe- 
dimente  validas  pectoris  anxietates ,  cordis  palpita¬ 
tionem,  intermittentem  pulsum,  quandoque  dolores 
trans  pectus  et  abdomen  decurrentes,  leipothymi- 
as  ,  aliasque  graves  affectiones  inducunt. 

De  hydrope  pectoris  et  pericardii  tanquam  cau¬ 
sis  palpitationis  cordis  paulo  ante  dictum  est.  Super¬ 
sunt  magnorum  vasorum  cordi  vicinorum  vitia* 

Omnium  frequentissime  aneurismatica  arcus 
aortae  dilatatio  occurit ;  haec  enim  praecipue  cur¬ 
vatura  magnae  arteriam  sanquinis  irruentis  vi  ex¬ 
ponit. 

Articulus  VIII. 

Aneurisma  aortae . 

Atque  de  hoc  aortae ,  utpote  frequentissimo 
aneurismate  paucas  quasdam  adhuc  liceat  intersere- 

*)  Histor,  anat.  med.  Par.  1784* 

**)  Lietaud- 

***)  Sarmnlung  fur  pract,  Aerzte  B.  2» 

Ibid.  B.  14. 

re  animadversiones,  A  praegressa  morbosa  membra¬ 
narum  conditione  tumor  hic  aneurismaticus  ;  debi¬ 
litatae  enim  arteriae  parietes  irruenti  sanguini  faci¬ 
le  cedunt.  Sensim  increscit  tumor,  usquedurri  ad 
costas,  aut  retro  ad  vertebras  pertingit,  aut  non  ra* 
ro  inter  costas  pulsationem  producit,  visu  tactuque 
percipiendam.  Costas  et  Vertebras  premendo  corro¬ 
dit ,  aut  potius  absorbet,  sine  ullo  tamen  suppura¬ 
tionis  vestigio  ;  et  singularem  potius  sistit  proces¬ 
sum  increscente  pressionis  actione  indies  rapidiorem. 
Aortae  aneurisrnata  sensim  mole  augentur:  Soern* 
merring  aneurisma  aortae  sex  pollices  longum, 
decemque  pollices  ampliatum  observavit.  IVi  o  r  g  a  g- 
n  i  tale  aneurisma  vix  non  omne  abdominis  cavum 
occupasse  vidit. 

In  alio  V  e  i  k  a  r  d  tumorem  partim  inter  ter¬ 
tiam  et  quartam  costam  foris  prominentem  observa¬ 
vit*  Walther  de  aortae  aneurismate  refert,  quod 
inter  sextam  et  septimam  costam  manifestum  tumo¬ 
rem  sacco  non  absimilem  efTormabat.  Tumore  demum 
summo,  membranae  quasi  gangraenescunf,  rumpun¬ 
tur,  sanquis  in  aliena  cava  effunditur  ,  aegriquere- 
pente  pereunt.  Ruit  autem  sanquis  vel  in  perieardi- 
um  *),  vel  in  aliquod  pectoris  cavum  **),  vel  in 
abdominis  cavitatem***);  immo  altius  in  pharyngem 
eructari ,  atque  inde  in  ventriculum  delabi  vsius  est. 
Nonnunquam,  ubi  aneurisma,  uti  supradiximus, 

tumore  suo  intra  costas  foris  eminet,  tumor  meden- 

_ _ _  • 

«}  Morgagni  epist.  §.  II.  14.  Epist.  « 

**)  Idem.  V  " 

***)  B  oneti  sepulchretum  Libr,  4. 


IWrfV 


21 


tis  aut  aegroti  incuria  extrorsum  potest  rumpi.  Ejus¬ 
modi  tumorem  in  superiori  sterni  regione  chirurgus 
quidam  pro  tumore  inflammatorio  falso  reputans, 
emollientia  remedia  apposuit,  quo  factum  est,  ut 
attenuatis  externis  integumentis  sanquis  transuda- 
ret,  et  repentina  effusione  aegrum  peremit.  Memora¬ 
bile  exemphim  Ehrlich  *)  adnotavit.  Vir  quidam 
dextro  in  thoracis  latere  pulsantem  tumorem  ani¬ 
madvertit  sensim  ad  infantilis  triennis  capitis  mag¬ 
nitudinem.  Ex  debilitate  periit,  quin  aneurisma 
rumperetur.  Secto  cadavere  constitit,  verum  aneu¬ 
risma  aortae  in  tantam  molem  increvisse,  ut  ultra 
sanquinis  libram  contineret.  In  medio  aneurismate 
unius  pollicis  apertura  ,  per  quam  eruor  in  alium  a 
coagulata  lympha  efformatum  saccum  transiverat, 
cujus  compages  annularibus  fibris  carneis  constare 
videbatur.  Quinque  circiter  sanguinis  libras  tenuit; 
sub  aortae  curvatura  exoriens  is  saccus  ad  latus  et 
retrorsum  a  costa  prima  usque  ad  inferiorem  mar¬ 
ginem  octavae,  inferius  autem  ipsis  costis  adhaere¬ 
bat.  Tertia  j  quarta,  et  quinta  costa  fere  ad  dimi¬ 
dium  pollicem  consumptae. 

Nonnunquam  sanguis  extenuatas  tunicas  lente 
transudat ,  aegerque  tardius  moritur.  Atque  in  hoc 
forte  casu  magna  quandoque  sanguinis  extravasali 
copia  in  pericardio  reperitur,  quin  in  aorta  aut  ipso 
corde  ulla  continui  laesio  appareat. 

Aortae  aneurisma  manifestis  plerumque  indi¬ 
ciis  cognoscitur.  Magna  enim  anxietas,  difficillima 
respiratio,  insolita,  valida  et  assidua  cordis  palpi¬ 
tatio  aegrum  vexant;  tussis  sicca,  doloribus  stipata  ; 


*)  Chirurgische  Beobachtungen, 

inquietudo  summa  corpore  decumbente.  Nonnun- 
quam  tamen  aortae  aneurisma  deprehenditur,  nullis 
antea  signis  sese  manifestans. 

Articulus  IX. 

A  ng  ust  ia  arteriarum . 

At  non  solum  arteriarum  dilatatio,  sed  etiam 
Oppositum  omnino  vitium  ,  aortae  scilicet  angustia 
turbas  in  sanguinis  circuitu  haud  absimiles  potest 
producere.  Morgagni  *)  in  homine  hydrope  de¬ 
mortuo  aortam  haud  digiti  magnitudinem  aequan¬ 
tem  ,  immo  omnia  reliqua  vasa  sanguifera  admodum 
angusta  invenit. 

Haec  arteriarum  coarctatio  non  raro  a  parietum 
et  membranarum  densitate,  a  primis  ossificationis 
initiis,  et  atheromatibus  in  membranis  prominenti* 
bus  pendet,  Morgagni**)  in  Viro  64  annorara 
variis  affectionibus  vexato,  post  mortem  sanum 
equidem  cor,  at  per  omnes  partes  summopere  dila¬ 
tatum  ,  aortam  vero  crassiorem  ,  duriorem ,  et  mox 
a  valvulis  variis  tuberculis  inaequalem  invenit. 
Stenzel  ***)  in  viro  robusto,  oppressione  thoracis, 
valida  cordis  palpitatione  et  anxietate  laborante,  in¬ 
stituta  cadaveris, sectione  duo  steatomata  magnitu¬ 
dine  ovum  gallinaceum  aequantia  in  aorta  intus  ad 
illius  curvaturam,  pluraquea  lia  in  aorta  descenden¬ 
te  vidit.  Tanta  porro  erat  aortae  in  sua  origine  di- 

*)  De  sed.  et  saus.  morb,  Ep.  XXX.  12 

**)  Eo.  XIV. 

*)  Disser ,  de  Steatomatibus  in  principio  arteriae  aorte  re¬ 
pertis  Vitemberg  1743. 

-Iatatio,  ut  macrum  et  quasi  exsiccatum  corvixocu* 
lis  conspiceretur.  Pertinent  huc  et  tumores  in  vi¬ 
cinis  partibus,  arterias  comprimentes,  e.  g.  caroti¬ 
dum  a  strumis  compressio.  Phlogosis  quoque  non 
raro  aortae  membranas  occupat.  Schmuk  *)  in  ju¬ 
vene  valida  cordis  palpitatione  et  thoracis  affectio¬ 
nibus  laborante,  aortam  sex  a  corde  pollices  distan¬ 
tem  ,  interius  valde  inflammatam  reperit. 

Articulus  X. 

Venarum  vitia. 

Neque  tamen  ipsae  etiam  vena  e  ab  accusatione 
immunes  sunt.  Concrementum  polyposum ,  scirrho- 
sum  in  vena  portarum  ,  palpitationis  causa  reperta 
est  **).  Corpus  cartilaginosum  venam  pulmonalem 
occlusit  ***).  Polypus  quoque  in  vena  cava  idem 
malum  produxit  ****). 

Articulus  XI. 

P  o  l  y  v  i  cordis. 

Alium,  eumque  non  minus  gravem  cordis  mor¬ 
bum  Polypi  cordis  constituunt,  utpote  aliena 
in  corde  et  majoribus  vasis  corpora.  Acriter  dispu¬ 
tatum  est,  an  veri  dentur  cordis  polypi;  id  est, 
elastica,  carnosa,  san^uiferis  vasis  perreptata,  or¬ 
ganicam  structuram  exhibentia  ,  uno  vel  pluribus 
etiam  radicibus  cum  ipso  corde  connexa  corpora  ejus¬ 
dem  omnino  indolis,  quam  in  narium,  quam  inute- 

*)  Reil  Memorabilia  clinica. 

**)  N.  A.  Nat.  curios.  Vol.  IV.  obs.  14. 

***)  Bonet.  sepulchr.  L.  II.  sect.  8. 

¥*>*)  Torti  med,  pract,  Libr.  II. 

ri  polypis  cernimus;  an  vero  hi  polypi  lymphaticae 
d  tui  taxat  concretiones,  coagulati  sanguinis  massae 
sint,  quae  a  morte  demum  coeunt,  et  morbi  potius 
effectus,  quam  causae  sunt.  Illos  analomici 
veros,  hos  autem  spurios  nominant  polypos. 

Ipse  Morgagni  veros  dari  polypos  cordis  ne. 
gavit ,  quam  sententiam  postea  Pasta  ingeniosis 
argumentis  confirmare  nitebatur.  At  gravia  argumen. 
ta  veros  quoque  cordis  reperiri  polypos  comprobant. 
Si  enim  hi  polypi  semper  lymphatica  duntaxat  aut 
sanguinea  coagula  sisterent ,  facile  omnino  in  aqua 
dissolverentur,  neque  duram  et  quasi  tendineam  in¬ 
dolem  exhiberent;  neque  intimo  cordi  nexu  essent 
inserti;  neque  aegroti  diuturno  ante  obitum  tem¬ 
pore  de  ingravescentibus  sensim  symtomatibus  con¬ 
quererentur.  Negari  nihilominus  nequit,  spurios 
etiam  occa r ere  non  raro  polypos,  qui  a  medicis  in 
re  anatomica  minus  exercitatis  pro  veris  polypis 
habentur.  Duplex  igitur  est  cordis  polyporum ^ ge¬ 
nus  ,  veri  nempe,  spuriique  polypi. 

Spurii  cordis  polypi  merum  su nt  lymphae  con 
crementum  ,  parca  sanguinis  copia  commixtum  ,  ul¬ 
timo  morbi  stadio,  aut  sub  ipsa  morte  enascens.  Den¬ 
sam  et  repletam  sistunt  massam,  et  fere  semper, 
dum  cadavera  inciduntur ,  ♦eperifi  solent.  Talia 
concrementa  aegrorum  actuis  morbis  defunctorum 
plerumque  in  cordibus  et  confiniis  occurrunt. 

Veri  cordis  polypi,  densiorem  habent  com¬ 
pagem,  fibris  quasi  tendineis  constant,  atque  pa¬ 
rietibus  fibrisque  carneis  cordi  tam  arcte  inhaerent, 
ut  cum  illo  quasi  unum  fusci,  aut  obscure  rubescen- 
tis  coloris  corpus  constituant.  Praeterea  veri  polypi 

cavi  sunt,  laevigati,  fibris  muscularibus  intime 
juncti,  albescentes,  hydatidibus  in  viscerum  tumo¬ 
ribus  non  raro  occurrentibus,  haud  absimiles;  Non 
nisi  sensim  sine  sensu  oriuntur,  et  per  gradus  de¬ 
mum  molestiae  aegrorum  augentur.  Ab  initio  enim 
levior  duntaxat  cordis  palpitatio,  leviorque 
anxietas,  et  spirationis  difficultas.  Tandem  sympto¬ 
mata  accedentia  praesertim  ex  alia  potentia  nociva, 
repente  ingravescunt,  pulsus  intermittit,  vaciliat; 
magna  per  vices  anxietas,  aegri  de  pectoris  et  cor¬ 
dis  oppressione  conqueruutur ;  augetur  anxietas,  et 
vel  a  levissimo  motu  suffocationis  periculum  immi¬ 
net ;  leipothymia  ,  apoplexia,  mors. 

Eadem  est  utrorumque  polyporum  genesis, 
cademque  materia,  lympha  nempe  coagula- 
bil  is.  In  eo  duntaxat  quodammodo  dispares,  quod 
lympha  in  v  er  i  s  cordis  p  o  1  y  p  i  s  non  nisi  lente 
Loeat  in  organicum  tandem  corpus  longoante  mor¬ 
em  tempore,  et  chronicae  potius,  quam  acu* 
ae  inflammationis  effectus.  Aliter  in  spuriis  res 
e  habet.  In  his  enim  lymphae  coagulum  non  nisi 
jn  morbi  fine,  aut  sub  ipsa  morte  a  debiliori,  tan- 
empue  cessante  cordis  actione  oritur. 

Talia  lymphae  coagula  in  morbis  inflammatoriis, 
n  sanguine  e  venis  emisso  ,  et  a  morte  in  viscerum 
uperficie,  corporisque  cavis  conspiciunlur* 

Boerhave  exemplum  habet  Viri,  in  cujus 

S>steriori  cordis  atrio  polypus  reperiebatur,  totum 
plens  cavum,  conspicuo  in  ejus  medio  foramine, 
io  sanguis  in  arteriam  pulmonalem  transibat. 

Gredingin  duodecim  maniacis,  et  octo  epi- 
pticis  utrasque  cordis  auriculas  permagnis ,  nigris, 


***** 


***** 

quodammodo  pinguibus  polypis  repletas  vidit.  Auc¬ 
tores,  qui  polyporum  in  corde  repertorum  historias 
consignaruut ,  egregie  Voigtel  in  praestantissima 
sua  anatomiae  pathologicae  epitome  recensuit 


Articulus  XII. 


Morbus  coeruleus » 

Oportet  adhuc  singularem  structurae  cordis,  et 
majorum  vasorum  a  sano  statu  recressum  comme¬ 
morare,  unde  morbus,  quem  coeruleum  voca¬ 
runt,  originem  habet.  Primus  omnium  Morga¬ 
gni  hoc  vitinm  descripsit.  Virgo  sedecim  anno¬ 
rum,  a  multis  annis  valetudinaria  ,  debilis,  toto 
corpore  coeruleum  colorem  exhibuit.  Post  obitum 
arteriae  pulmonalis  ostium  omnino  cartilagineum, 
atque  osseae  valvulae  tarn  arcte  clausae,  ut  vix  mea¬ 
tus  pisi  magnitudine  adesset.  In  infante  tredecim 
dierum  fuscum  super  totum  corpus  colorem  exhi¬ 
bente  ,  validis  cordis pa  Ipitationibus  vexato , 
arteriae  pulmonalis  atrium  prorsus  acclusum,  et 
quasi  in  solidam  substantiam  coalescens  Hunter  *** ****)) 
vidit.  Canalis  arteriosus  patulus  erat,  in  sinistrum 
arteriae  pulmonalis  ramum  desinens.  Saccus  venae 
pulmonalis  major,  quam  esse  assolet.  Similem  ca¬ 
sum  N  e  v  e  u  %***)  refert.  Infans  per  aliquot  a  partu 
hebdomades  optime  valere  visus,  subita  pectoris 
oppressione ,  et  respirationis  diffieultate  laborare 

*)  Handbuch  der  pathologischen  Anatomie  3  Thle.  Halle 
1804.  gr.  8.  Ister  ThJ.  S.  412. 

*¥)  Epist.  17.  §.  12. 

***)  Sammluug  auserles.  Abh.  fur  Pract.  Aerzte  B.  XV. 

****)  Samml.  auserb  Abh.  ftir  P.  Aerzte  B.  XV* *  etc. 

coepit.  Cutis  sensim  obscuro  coeruleo  colore  tincta 
orrmi  calore  privabatur*  Carotides  valide  pulsabant; 
et  ipsius  cordis  ingentes  subinde  concussus  auribus 
percipiebantur;  frequens  ,  celer,  et  intermittens 
pulsus*  Calor  atmosphaerae  symtomata  paululum 
leniebat*  Post  aliquot  menses  infans  moritur.  Secto 
cadavere  cor  ingentis  magnitudinis  apparuit;  intu¬ 
muerant  venae  coronariae ;  aorta  in  sua  origine  erat 
perampla,  ex  utroque  ventriculo  prodi¬ 
ens;  valvulae  arteriae  pulmonalis  admodum  coarcta- 
tae  apicibus  suis  interioria  hujus  arteriae  pulmoha- 
lis  membranae  firmiter  adhaerentes  ;  in  basi  osseam 
quasi  duritiem  tactui  exhibebant ;  foramen  ovale 
atulum;  ductu  sarteriosus  Bot.  clausus;  anterior 
ordis  ventriculus  plurimum  dilatatus;  arterke  ca- 
otides  et  subsclaviae  ex  aorta  disjunctis  trun- 
is  oriebantur.  Aliud  exemplum  Sandifort*) 


consignavit.  Primo  vitae  suae  anno  infans  sanus  vi- 


xit;  et  jam  sequenti  anno  coeruleus  in  digitis  et  un¬ 
guibus  color  per  vices  apparuit.  Post  diuturnum 
^ravemque  catarrhum  plures  ,  primum  rubrae,  dein 
callido  —  rubrae  maculae  conspiciebantur.  Non 
ibsque  difficultate  corpus  movebat,  motumque  color 
coeruleus  in  facie,  manibus,  pedibusque  inseque¬ 
batur;  labia  et  lingua  nigrescebant. 

Increscit  inter  haec  infans,  et  variolas  ac  mor- 
illos  sine  incommodo  perpessus.,  crebris  postea  cor¬ 
is  palpitationibus,  majorique  pectoris  op- 
ressione  afficitur.  Dum  haec  oppressio  ad  summum 
ervenit,  tussis  sicca,  carotidum  pulsatio  et  Iei™ 


Obseryat.  anatom,  patholog.  L,  X 

pothyrnia  accedunt.Secto  cadevere  cor  ingenti  magni¬ 
tudine  apparuit ,  dexter  praecipue  ventriculus,  san¬ 
guine  turgidissimum.  Arteria  pulmonalis  ad  bifur¬ 
cationis  usque  initium  admodum  angusta  ;  foramen 
ovale  apertum;  canalis  arteriosus  deletus;  parvi 
pulmones  ;  arteriae  pulmonalis  ostium  deficiens; 
aorta  cx  utroque  ventriculo  oriebatur;  sanguinem 
ex  ambobus  ventriculis  recipiebat;  valvulae  durius- 
calae  et  carnosae.  Non  obstantibus  hisce  vitiis  in¬ 
fans  undecimum  aetatis  suae  annum  artigit.  B  a  i  1- 
lie  *)  in  infante  duorum  mensium  cute  insolenter 
coerulescente  ,  simulque  frigida,  aortam  ex  dextro, 
arteriam  autem  pulmonalem  ex  sinistro  cordis  veu- 
triculo  ortam  conspexit:  inter  utramque  arteriam 
nullum  nisi  intermedio  ductu  arterioso  Botallii  com- 

l  i  $■'»*$  '  ,  *  ■  ^  -  1  .  c 

mercium;  is  ductus  tanta  erat  amplitudine,  ut  ca¬ 
lamum  scriptorium  facile  admitteret  foramen  ovale 
solito  paululum  angustius ;  coeterum  nulla  cordis 
aut  i  u  forma,  aut  magnitudine,  abnormitas.  P  o- 
leney**)  hunc  morbum  in  homine  annorum 
observavit;  S  a  n  d  i  f  o  r  t  ***)  in  puella  16.  Sach- 
s  e  ****)  vero  in  puella  2o  annorum.  Rarius  autem 
lnfaotes  hoc  vitio  affecti  vitam  longe  trahunt.  Cor 
in  omnibus  hisce  exemplis  plerumque  in  magnam 
molem  increvit.  Baillie  sequentig  in  hunc  mor¬ 
bum  animadvertit..  Patet  in  abnormi  hac  fabrica 
minorem  sanguinis  copiam  respirantes  per  pulmo¬ 
nes  transire.  Hinc  obscurior  sanguinis  color  est  , 

" 

*)  Von  dem  krankhaften  Baa  des  menscblichen  Korpers. 

**)  Medical  transact,  vol.  II. 

**+)  L.  c. 

****)  Bey  trage  zur  ausiibeuden  Arzueywisseuschaft. 

tjmim  notum  sit,  rbrum  colorem  ab  aere  in  pulmo¬ 
nibus  contento  sanguini  impertiri.  Hinc  deiu  palli¬ 
dus  aut  obscurior  cutis  color,  tunc  praecique ,  si 
anguis  in  venis  copiosius  accumulatur.  Patet  etiam 
Ii  tali  cordis  abnormi  structura  eo  difficiliorem  rcd- 
i  sanguinis  circuitum  ,  quo  magis  sanguinis  cursus 
cceleratur ;  etpue  id  incommodum  eousque  augeri 
otest ,  ut  omnis  tandem  humorum  motus  desinat. 

*  e  n  t  i  n  quoque  morbi  coerulei  mentic- 
em  facit. 

Articulus  XIIL 

Causae  pulpitationis  in  partibus  a  corde  remotis . 

i.  Causa  in  ipso  encephalo  potest  haerere, 
«enac  exLowero  juvenem  adducit,  qui  neque 
I  dorso  decumbere,  neque  caput  anterius  inclinare 
□terat ,  quin  validissima  cordis  palpitatione  corri¬ 
detur.  Secto  cadavere  magna  serosi  laticis  copia 
cerebri  ventriculis  detecta  est. 

2  In  thorace  etiam  ,  extra  cordis  magnorumque 
sorum  cava  multiplex  circuitus  sanquinis  obstacu- 
m.  B  a  1 1  o  n  i  u  s  in  foemina  tumorem  mammae 
pistrae  a  suppresso  lacte  observavit;  unde  vehe- 
ens  dolor  et  ingens  palpitatio  cordis  oriebantur, 
ppurante  tumore  et  dolor  et  palpitatio  cessarunt* * 
iam  memorabilem  historiam  Hoffmann  ***)  con- 


*)  Senae  de  la  Struet,  du  Coeur,  T.  II.  Paris  1744.  4. 

!*)  Opp.  T.  I. 

***)  Med.  rat,  System.  Par.  IV. 

signavit.  Mulier  valde  irritabilis  applicato  mammae 
ad  discutiendum  lac  cicutae  emplastro,  mox  ingen¬ 
tem  dolorem  et  anxietatem  in  regione  cordis  per¬ 
sensit  ;  largae  oriebantur  in  mamma  vesiculae  acre 
serum  plorantes,  accedente  insuper  valida  cordis 
palpitatione.  Appetitus  deletus,  noctes  insomnes, 
alvus  obstructa  ;  ardentissima  sitis  aphtis  excitata  ; 
tandem  salivatio  accessit  per  quatuor  dies  durans ; 
cunctaque  haec  symptomata  brevi  tempore  evanu¬ 
erunt. 

Forestus  *)  de  juvene  narrat  supra  dextram 
scapulam  ense  vulnerato,  laesione  in  thoracem  pe¬ 
netrante.  Levis  accessit  febris ,  et  tanta  cordis  vi¬ 
bratio  ,  ut  e  longinquo  resonitus  perciperetur.  Ve¬ 
nae  sectione  in  brachio ,  et  resolventibus  applicatis 
fomentis  disparuit  cordis  palpitatio»  Yero  simile  est 
cordis  in  hoc  aegro  palpitationem  non  ab  inflicto  vul¬ 
nere  ,  sed  a  nervorum  potius  consensu  ortum  duxis¬ 
se.  Eandem  cordis  palpitationem  a  valida  etiam  pec¬ 
toris  concussione  oriri  posse  vel  inde  palet,  quod, 
4  ab  hac  sausa  ipsum  cor  rupturn  fuisse  legitur. 

3.  Et.  in  obdomine  nonnunquam  causa  residet. 

Ventriculus  persoepe  fons  et  origo  mali  est. 
Nonnunquam  [flatibus  ita  distenditur,  ut  vellicati 
nervi  cor  in  consensum  rapiant.  Ho  1 1  e  r  i  u  s  de  no¬ 
bili  viro  loquitur  cordis  palpitationibus  obnoxio, 
quae  praesertim  ,  dum  a  prandio  somnum  caperet, 
insequebantur;  carotides  tunc  simul  pulsabant ;  pul¬ 
sus  parvus  et  celer.  Cesavit  mox  malum ,  si  aeger 
ore  aut  ano  flatus  eructabet. 


*)  Observat» 

A  eastrica  colluvie  miras  nervorum  affectiones, 

C/  **  y 

convulsiones,  epilepsiam  etc,  oriri  posse  quotidia¬ 
na  comprobatum  est  experientia ;  et  passim  aucto¬ 
res  hanc  vibrationum  cordis  causam  annotarunt.  *) 
Vermes  in  primis  viis  nidulantes  ,  reptatu,  rodendo 
nervos  nonnunquam  irritant,  et  nervorum  interces¬ 
su  cor  ipsum  ad  crebiores  et  abnormes  ictus  laces¬ 
sunt.  Ejusmodi  exempla  apud  Baldingerum  le¬ 
guntur.  **) 

Ipsum  diaphragma,  intestinis  et  mesenterio  per 
singularem  aperturam  in  thoracis  cavum  devolutis, 
vallidissimae  cordis  palpitationi  causam  dedit.  ***) 

Hepatis  vitia  multoties  cordis  palpitationem 
producunt -f-) ;  ab  hepatis  molepraemagna  B  ang  •{*•{*) 
cor  palpitationibus  vexatum  vidit. 

Pertinent  huc  quoque  sp  lenis  vitia.  Ab  an. 
eurismate  splenicae  arteriae  Bone  tus  •{•+•}•)  cordis 
palpitationem  observavit,-  ab  obstructo  splene,  Tul- 
p  i  u  s. 

Ad  ipso  utero  nonnunquam  molestum  hoc  sym- 
toma  originem  habuisse  Senae  vidit 


*_)  Camerarius  Diss.  anatome  hydropicae  cum  Scho- 
liis.  Tubing.  1691. 

Pessaviu  nouveau  trait  des  vapeurs* 

**)  Neues  Magazin.  VI. 

***)  Philosophi  Transact.  Ausz.  von  L  e  s  k  e. 

*}-)  Thcden  Unterricht. 

•ff)  Ciarium  J.  II,  a.  1786.  m,  Aug. 

-j-ff)  Sepuichretum  L.  II,  sect.  VIII. 
ttff)  Observat.  L.  I.  1, 
f ftft)  Lihr  XVll  obs.  6, 

Theses  defendendae 

v  * 

W  %<W «W* 

1.  Pathemata,  et  adfectus  animi  maxima  sanationis  impedi¬ 
menta. 

2*  Saepe  abscessus  ante  maturitatem  aperiendus, 

3»  Ad  meconiuin  expelJendum  colostrum  optimum  remedium, 

■i  . 

4.  Nutritio  artificialis  ope  lactis  vaccini  lactationi  per  nutrices 
praeferenda, 

5»  Fasciatio  infantum,  summe  noxia. 

6.  Acidum  primarum  viarum  sub,  usu  lactis  generatum  non 

lacti,  sed  ventriculi  vitio  adferibendum. 

7.  Surrogatum  in  pharmacologia  dari  nequit. 

8.  Pharmaca  eandem  in  organismo  morboso ,  ac  sano  exe- 

runt  vim. 

9.  Aer  fumigationibus  purior  haud  redditur,  imo  magis  con¬ 

taminatur. 

10.  Nec  Botamcae,  nec  Chemiae  est  vires  pharmacorum  elu. 

cubrare. 

11.  Vires  pharmacorum  optime  in  sano  organismo  explorantur. 

12.  Ab  infusoriis  ad  contagia  unicus  solummodo  passus» 


